OzLabs/hebrew-wiki-articles huggingface dataset:
נטליה ליסובסקאיה

נטליה ונדיקטובנה ליסובסקאיה (ברוסית: Наталья Венедиктовна Лисовская, נולדה ב- 16 ביולי 1962) היא אתלטית עבר סובייטית, אלופה אולימפית (סיאול 1988), אלופת עולם (רומא 1987), סגנית אלופת עולם (טוקיו 1991) ושיאנית העולם הנוכחית בהדיפת כדור ברזל, מאז שנת 1987. היא מחזיקה בארבע תוצאות הדיפת כדור ברזל הטובות ביותר לנשים.

== ביוגרפיה ==
ליסובסקאיה נולדה וגדלה באלגזי שבבשקורטוסטן. היא התאמנה בקבוצת ספרטק מוסקבה.

===1984===
====שיאנית עולם====
בתחרות שנערכה בסוצ'י, רוסיה ב-27 במאי 1984 קבעה בהדיפת כדור ברזל שיא עולם חדש של 22.53 מטר, שיפור לשיא העולם בן ה-4 שנים של אילונה סלופיאנק מגרמניה המזרחית (22.45 מטר). בגלל החרם של ברית המועצות על אולימפיאדת לוס אנג'לס (1984) נמנע ממנה לזכות במדליית זהב במשחקים אלה.

===1985===
במשחקים העולמיים באולם שנערכו בפריז בינואר 1985 זכתה ליסובסקאיה במדליית זהב בהדיפת כדור ברזל בתוצאה של 20.07 מטר, לפני אינס מילר מגרמניה המזרחית (19.68 מטר) ובת ארצה נונו אבשידזה (18.82 מטר).

===1987===
באליפות העולם באולם שנערכה באינדיאנפוליס, אינדיאנה במרץ 1987 זכתה ליסובסקאיה במדליית זהב בהדיפת כדור ברזל בתוצאה של 20.52 מטר, לפני אילונה סלופיאנק (20.28 מטר) וקלאודיה לוש מגרמניה המערבית (20.14 מטר). בתחרות שנערכה במוסקבה ב-7 ביוני אותה שנה היא קבעה שיא עולם חדש של 22.60 מטר, אותו שיפרה והעמידה על 22.63 מטר (השיא הנוכחי).

====אלופת עולם====
שלושה חודשים לאחר מכן, באליפות העולם שנערכה ברומא בתחילת ספטמבר היא זכתה במדליית זהב בשיא אליפות חדש של 21.24 מטר, לפני קתרין ניימקה ממזרח גרמניה (21.21 מטר) ואינס מילר (20.76 מטר), שתיהן ממזרח גרמניה.

===1988===
====אלופה אולימפית====
באולימפיאדת סיאול (1988) היא זכתה במדליית זהב בהדיפת כדור ברזל בתוצאה של 22.24 מטר, לפני קתרין ניימקה (21.07 מטר) ולי מייסו מהרפובליקה העממית של סין (21.06 מטר).

===1990===
באליפות אירופה שנערכה בספליט, קרואטיה בשנת 1990 היא זכתה במדליית כסף בתוצאה של 20.06 מטר, אחרי אסטריד קומברנוס (20.38 מטר) ולפני קתרין ניימקה (19.96 מטר), שתיהן מגרמניה המזרחית.

===1991===
באליפות העולם שנערכה בטוקיו, יפן בשנת 1991 זכתה ליסובסקאיה במדליית כסף בהדיפת כדור ברזל בתוצאה של 20.29 מטר, אחרי הואנג צ'יהונג מהרפובליקה העממית של סין (20.83 מטר) ולפני סבטלנה קריבליובה בת ארצה (20.16 מטר).

===1992===
באולימפיאדת ברצלונה (1992) היא סיימה במקום תשיעי בהדיפת כדור ברזל בתוצאה של 18.60 מטר בלבד. בשלב המוקדמות היא קבעה תוצאה של 19.58 מטר ועלתה שנייה לשלב הגמר.

== חייה האישיים ==
ליסובסקאיה נישאה לאלוף האולימפי, אלוף העולם ושיאן העולם הנוכחי ביידוי פטיש, יורי סדיך, ולזוג בת יחידה בשם אלכסיה. מתגוררים בפריז, צרפת.

==שיאים אישים ==
===אצטדיון===
* הדיפת כדור ברזל: 22.63 מטר (1987), שיא עולם
* זריקת דיסקוס: 61.94 מטר (1988)

===אולם===
* הדיפת כדור ברזל: 22.14 מטר (1987)

== ראו גם ==
* התפתחות שיא העולם בהדיפת כדור ברזל לנשים (ויקיפדיה באנגלית)

== קישורים חיצוניים ==

קטגוריה:אתלטיות באולימפיאדת סיאול (1988)
קטגוריה:אתלטיות באולימפיאדת ברצלונה (1992)
קטגוריה:אלופות עולם באתלטיקה
קטגוריה:שיאניות עולם סובייטיות: אתלטיקה
קטגוריה:אלופות אולימפיות סובייטיות: אתלטיקה
קטגוריה:אלופות אולימפיות: הדיפת כדור ברזל
קטגוריה:סובייטיות שנולדו ב-1962
האופטמן

האופטמן (בגרמנית: Hauptmann) היא מילה בגרמנית המתורגמת בדרך כלל כקפטן בצבאות הגרמני, האוסטרי, והשווייצרי.
הדרגה היא שוות ערך לדרגת קפטן בצבא הבריטי ובצבא ארצות הברית, והיא מדורגת כ-OF-2 בנאט"ו. 

==היסטוריה==
כיום Haupt משמעותה 'ראשית', אולם במקור משמעותה הייתה 'ראש', כלומר Hauptmann מילולית פירושה "האדם הראש", שהוא גם השורש האטימולוגי של קפטן (מלטינית caput, 'ראש'). באופן כללי יותר, המילה יכולה לשמש לציון ראש של כל קבוצת אנשים באופן היררכי, על פי רוב, כמילה מורכבת. לדוגמה, Feuerwehrhauptmann משמעותה הקפטן של מכבי אש, ואילו Räuberhauptmann מציין מנהיג של כנופיית שודדים.

תארים אוסטריים וגרמניים רשמיים המשלבים את המילה כוללים Landeshauptmann, Bezirkshauptmann, Burghauptmann וBerghauptmann. בסקסוניה במהלך רפובליקת ויימאר, את התארים Kreishauptmann ו-Amtshauptmann נשאו עובדי מדינה בכירים.

Hauptmann (מגרמנית גבוהה מוקדמת Heubtmann) מזוהה עם המילה השוודית hövitsman, אשר גם משמעותה במקור הייתה "האדם הראש" או "האדם בראש", והיא קשורה קשר הדוק לhövding, כלומר "מנהיג". מאז ימי הביניים, שני התארים שימשו למנהיגי מדינה, יותר מאשר אנשי צבא. Heubtmann יכול להיות גם מקורו האטימולוגי של התואר "הֶטמן", המשמש במרכז ובמזרח אירופה.

== סימני הדרגה ==
על דרגות הכתף (צבא היבשה, חיל האוויר) יש שלושה כוכבי כסף.
{| class="wikitable centered" style="margin-bottom: 59px;"
!צבא היבשה
!חיל האוויר
|-
|<gallery widths="80" heights="150">
HA OS5 43 Hauptmann i.G..svg|האופטמן<br /><small>(קציני המטה הכללי)</small>
HA OS5 43 Hauptmann PzGren.svg|האופטמן<br /><small>(יחידות חיל הרגלים הממונע)</small>
HA OS5 43 Hauptmann d.R. PzGren.svg|האופטמן<br /><small>(יחידות מילואים חיל הרגלים הממונע)</small>
</gallery>
|<gallery widths="80" heights="150">
LA OS5 43 Hauptmann.svg|האופטמן<br /><small>(מדי שדה)</small>
</gallery>
|}

==דרגות מקבילות==
הדרגה מקבילה לדרגת קפיטן-לויטננט בדויטשה מרינה, ובמהלך מלחמת העולם השנייה דרגת אס אס האופטשטורמפיהרר הייתה שוות ערך להאופטמן.

==קישורים חיצוניים==

קטגוריה:מילים וביטויים בגרמנית
קטגוריה:דרגות צבאיות
קטגוריה:דרגות צבאיות בגרמניה
גמבוזיה (סוג)

[[גמבוזיה מצויה נקבה]]
גמבוזיה (שם מדעי: Gambusia) הוא סוג דגי גרם ממשפחת הגמבוזיים שבסדרת הגמבוזאים החיים במימי אמריקה הצפונית, אך הובאו למדינות שונות בעולם.

דגי הגמבוזיה הם דגים קטנים שרובם אינם עולים על 10 סנטימטר, והם בעלי פנים מוארכים הפונים מעלה והפיות נמצאות בקציהם. הם בעלי צבעים אפורים עד כסופים והסנפירים כסופים וקטנים.

הם ידועים בעיקר עקב מנהגם לטרוף זחלי יתושים, דבר שהפך אותם למינים חשובים למגוון ביצות ומאגרי מים ברחבי העולם, והם הובאו כמינים פולשים להילחם ביתושים ברחבי מדינות שונות לרבות בישראל, מהכנרת ועד לנחלים קטנים זורמים. המין הנפוץ ביותר שהופץ הוא גמבוזיה מצויה שמוצאה בדרום ארצות הברית וצפון מקסיקו.

כמו מרבית הגמבוזיים הם משריצים צאצאים חיים.

==מינים==

==קישורים חיצוניים==

קטגוריה:בעלי חיים שתוארו ב-1854
קטגוריה:טקסונים שתוארו בידי פיליפ פואיי
קטגוריה:גמבוזיים
האבן (סרט, 2012)

האבן (ברוסית: Камень) הוא סרט דרמה ומותחן רוסי בבימויו של ויאצ'סלב קמינסקי (בארצות הדוברות אנגלית הסרט הופץ כ"היתום", Orphan). הסרט מבוסס על רומן משנת 2009 בשם "לא לחיות" (ברוסית: Не жить) מאת יורי בריגאדיר.

הסרט שוחרר לאקרנים ב-19 בינואר 2012 בבכורה עולמית, כשלפני כן הוקרן בדצמבר 2011 בבתי קולנוע נבחרים ברוסיה. הסרט שוחרר להפצה ב-DVD ב-16 בפברואר 2012. בסרט מככב הקומיקאי סרגיי סבטלאקוב כרוצח קר רוח, בתפקיד הרציני היחיד שלו בקולנוע.

== עלילה ==
כאשר בנו הבן ה-7 של איש עסקים ידוע נחטף, מתברר כי החוטף המסתורי לא דורש שום כופר. הוא דורש מאיש העסקים להתאבד. עד ליום המחרת עליו להחליט מי ימות: הילד שלו או הוא עצמו.

== צוות השחקנים ==

== קישורים חיצוניים ==
* 

* [https://www.youtube.com/user/StoneFilm2012 ערוץ הסרט] ביוטיוב

== הערות שוליים ==

קטגוריה:סרטי 2012
קטגוריה:סרטי מותחן פסיכולוגיים
קטגוריה:סרטי מתח רוסיים
קטגוריה:סרטים ברוסית
קטגוריה:סרטים רוסיים
דגליליים

Fundulopanchax gardneri
Aphyosemion elberti
דגליליים (שם מדעי: Aplocheilidae) היא משפחה של דגים מסדרת הגמבוזאים החיים במים מתוקים ובמים מליחים ברחבי אפריקה, אסיה ואמריקה הדרומית. הם קרוביהם של הנאוויתיים, ובעבר נכללו במשפחה זו. הם קרובים בעיקר למשפחה Nothobranchiidae, אך שייכים לתת-סדרה עצמאית - Aplocheiloidei.

מינים אלו מגיעים לאורך 5–10 ס"מ והם בעלי סנפירים צבעוניים היוצרים מראה של דגל ומכאן שמם. הם חיים סביב צמחי מים באזורים טרופיים וניזונים מפלנקטון ומיצורים קטנים. רבים מהם הם דגי נוי נפוצים.

==סוגים==

==קישורים חיצוניים==

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:גמבוזאים
צחי דבוש

יצחק "צחי" דבוש (נולד ב-19 באפריל 1994) הוא איש תקשורת, דובר פוליטי בהווה ועיתונאי בעבר.

== ביוגרפיה ==
דבוש נולד ב-19 באפריל 1994 במועצה המקומית שוהם, שם גם גדל. את לימודיו בתיכון עשה בבית הספר העירוני, ולאחריו המשיך למכינה הקדם-צבאית רבין טרם גיוסו לצה"ל. ב-2013, התגייס לצה"ל ושירת ככתב צבאי בביטאון הצבאי "במחנה". במסגרת תפקידו, סיקר את המבצעים הצבאיים "שובו אחים" ו"צוק איתן". ב-2015, פרסם את סיפורה האישי של קצינה אשר בזמן שירותה בן דודה לחם בשורות ארגון הטרור "דאעש".

ב-2016, דבוש השתחרר מצה"ל, ומיד לאחר מכן החל לעבוד בעיתון "ידיעות אחרונות". בתקופה זו, הוא סיקר, בין היתר, את פרשת אלאור אזריה, הפינוי השני של מאחז עמונה ופרשת אום אל-חיראן. לאחר כשנה, ב-2017, דבוש מונה לתפקיד הכתב הצבאי של תחנת הרדיו הצבאית "גלי צה"ל". בתקופה זו, פרסם, בין היתר, את "שיחת הצעקות" בין ראש הממשלה בנימין נתניהו ושר הביטחון אביגדור ליברמן על מינוי הרמטכ"ל, ההחלטה הצבאית שלא לאפשר שירות נשים בחיל השריון, התעללויות שיטתיות באסירים בכלא הצבאי 4 והפערים החברתיים בין הגיוס לחיל הרגלים בפריפריה לבין הגיוס לתחומי ההמודיעין והסייבר במחוז המרכז, לאחר חמש שנים בתפקיד, הודיע במאי 2021 על פרישתו.

מיד לאחר פרישתו מגלי צה"ל, דבוש החל לשמש כראש מערך התקשורת והאסטרטגיה ודוברו של חבר הכנסת ניר ברקת. באתר האינטרנט "העין השביעית", פורסם כי דבוש ניסה למנוע בכוחנות וברמזים מאיימים לכאורה חשיפה עיתונאית בנוגע לברקת. בדצמבר 2022, לאחר מקרה בו חייל מחטיבת גבעתי נשלח לעשרה ימי מחבוש בעקבות התבטאות פוליטית שתועדה במהלך עימות בחברון, דבוש פרסם ברשת החברתית "Twitter" התבטאויות פוליטיות של חיילים מיחידת דובר צה"ל, איתה עבד בזמן שירותו הצבאי – ובעקבות כך החיילים נשפטו לריתוק. מאוחר יותר, התברר כי החיילים נגדם הוא הביא את הפרסומים ביקרו אותו קודם לפרסום.

== קישורים חיצוניים ==

== הערות שוליים ==

קטגוריה:חיילי גלי צה"ל
קטגוריה:סגל ידיעות אחרונות
קטגוריה:כתבים צבאיים ישראלים
קטגוריה:ישראלים שנולדו ב-1994
גודאתיים

236x236 פיקסלים
236x236 פיקסלים
גודאתיים (שם מדעי: Goodeidae) היא משפחה של דגים מסדרת הגמבוזאים החיים בנהרות ואגמים בארצות הברית (בעיקר סביב האגן הגדול) ומקסיקו. עם זאת כמה מינים חיים במים מליחים, לחופי האוקיינוס האטלנטי והאוקיינוס השקט. המשפחה קרוי על שם החוקר ג'ורג' בראון גודה (George Brown Goode; 1851–1896).

מינים אלה קטנים מאוד ואורכם הממוצע 5 סנטימטרים, אך חלקם מגיעים לאורך 20 סנטימטרים. הם בעלי סנפירים מפוארים וגף עגלגל. ראשם גדול ובעל לסתות צרות המופנות מעלה. הם אוכלי כל הניזונים בעיקר מחרקים מימיים. הם משריצים צאצאים חיים.

במשפחה מיני דגי נוי שונים ונפוצים. עם זאת חלקם נמצאים בסכנת הכחדה חמורה בטבע והמין Ameca splendens נכחד בטבע.

==מיון==
*תת-משפחה Empetrichthyinae
**סוג Crenichthys
**סוג Empetrichthys
*תת-משפחה Goodeinae
**סוג Allodontichthys
**סוג ומין יחיד Alloophorus robustus
**סוג Allotoca
**סוג ומין יחיד Ameca splendens - נכחד בטבע
**סוג ומין יחיד Ataeniobius toweri
**סוג Chapalichthys
**סוג Characodon
**סוג Girardinichthys
**סוג גּוּדֵאָה (Goodea)
**סוג ומין יחיד Hubbsina turneri
**סוג Ilyodon
**סוג Skiffia
**סוג ומין יחיד Xenoophorus captivus
**סוג ומין יחיד Xenotaenia resolanae
**סוג Xenotoca
**סוג Zoogoneticus

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
קטגוריה:גמבוזאים
יחסי דרום אפריקה – שוודיה

יחסי דרום אפריקה–שוודיה הם היחסים הדיפלומטיים הרשמיים שבין רפובליקת דרום אפריקה לבין ממלכת שוודיה.

== היסטוריה ==
היחסים בין שוודיה לבין דרום אפריקה כוננו בשנות השלושים של המאה העשרים עם פתיחת נציגויות של שתי המדינות אחת אצל השנייה. היחסים שודרגו לרמת השגרירות ב-1994, סמוך לבחירות הדמוקרטיות הרב מפלגתיות הראשונות במדינה. בשנת 2000 נציבות דו לאומית שוודית-דרום אפריקנית נוהלה על ידי נשיא דרום אפריקה תאבו מבקי וראש ממשלת שוודיה יירן פרסון.

במהלך שלטון האפרטהייד בדרום אפריקה הובילה שוודיה התנגדות גדולה מאוד למשטר. במהלך שנות השישים של המאה העשרים נוסדה בשוודיה התנועה העולמית נגד האפרטהייד. שוודיה הייתה המדינה המערבית היחידה במהלך שנות השישים והשבעים המוקדמות להתנגד למשטר האפרטהייד.

נכון לשנת 2015, 15,000 עובדים דרום אפריקניים עובדים בחברות שוודיות.

== נציגויות דיפלומטיות ==
* שוודיה מיוצגת בדרום אפריקה בדרג השגרירות באמצעות שגרירות רשמית שהיא מחזיקה בפרטוריה, אחת מבירות המדינה.
* דרום אפריקה מיוצגת בשוודיה בדרג השגרירות באמצעות שגרירות רשמית שהיא מחזיקה בסטוקהולם, בירת המדינה.

== קישורים חיצוניים ==
* [http://www.dirco.gov.za/foreign/bilateral/sweden.html Sweden (The Kingdom of)], אתר משרד החוץ של דרום אפריקה

== הערות שוליים ==
ארזניתיים

ארזניתיים או אדריאניקטיים (שם מדעי: Adrianichthyidae) היא משפחת דגי גרם מסדרת החניתאים החיים במים מתוקים ומים מליחים באסיה מהודו עד יפן ועד דרום-מזרח אסיה באינדונזיה ומלזיה. בעבר היא השתייכה לסדרת הגמבוזאים.
== מאפיינים ==
אורך דגים אלה 1.5–17 סנטימטרים, והם בעלי גוף מוארך וראשים קטנים מעוגלים. הם בעלי עצם מיוחדת בזנבם ולסת צרה ומחודדת. במינים אלה הנקבות פולטות את ביציהן למים והזכרים מפרים אותם חיצונית. מספר מינים הם בעלי הפריה פנימית והם משריצים צאצאים חיים, בעוד אחרים נושאים את הביצים על סנפירי האגן שלהם עד בקיעתם.

הם חיים במים מוצפים באורז, מה שנתן להם את שמם. רבים מהם הם דגי נוי מוכרים.

==מיון==
*משפחה ארזניתיים (Adrianichthyidae)
**תת-משפחה Adrianichthyinae
***סוג Adrianichthys - בו 4 מינים
**תת-משפחה Oryziinae
***סוג אָרְזָנִית (Oryzias) - בו 33 מינים

==קישורים חיצוניים==

קטגוריה:בעלי חיים שתוארו ב-1913
קטגוריה:טקסונים שתוארו בידי מקס קרל וילהלם ובר
קטגוריה:חניתאים
יחסי דומיניקה–צרפת

יחסי דומיניקה–צרפת הם היחסים הדיפלומטיים הרשמיים שבין קהיליית דומיניקה לבין הרפובליקה הצרפתית.

== היסטוריה ==
היחסים של דומיניקה עם צרפת הם יחסים חמים וידידותיים, צרפת עזרה פעמיים לדומיניקה כאשר נקלעה לאסונות טבע. פעם אחת ב-2005 כאשר תקפה את האי סופה טרופית בשם "אריקה", ופעם אחת בשנת 2017 כאשר תקף את האי ההוריקן מריה. צרפת תורמת רבות לדומיניקה גם בחקר ההוריקנים המשתוללים באי ותרמה כספים רבים לכך.

דומיניקה השתתפה בוועידה לשינוי האקלים ולמניעת ההתחממות הגלובלית של האו"ם שהתרחשה בנובמבר 2017 ושלחה משלחת מכובדת מדרגים גבוהים שבראשה עמד ראש הממשלה. כמו הרבה ממדינות הקריביים, וממדינות איים בכלל (עליית מפלס המים בעקבות ההתחממות הגלובלית תגרור טביעה של האי) דומיניקה הייתה בין הראשונות לחתום על הסכם פריז למען שינוי האקלים.

משלחת נוספת השתתפה במשלחת ONE PLANT כשבועיים לאחר מכן, ב-12 בדצמבר 2017.

== ביקורים מדרג גבוה ==
=== מדומיניקה לצרפת ===
* דצמבר 2017 - ראש הממשלה ביקר בצרפת למען ההשתתפות בשתי המשלחות.

== נציגויות דיפלומטיות ==
* דומיניקה אינה מיוצגת בצרפת בשום דרג, הן בדרג השגרירות והן בדרג הקונסולרי. השגרירות המייצגת של דומיניקה בצרפת היא זו שנמצאת בלונדון, בירת הממלכה המאוחדת.
* צרפת אינה מיוצגת בדומיניקה בשום דרג, הן בדרג השגרירות והן בדרג הקונסולרי. השגרירות המייצגת של צרפת בדומיניקה היא זו שנמצאת בקסטריז, בירת סנט לוסיה.

== קישורים חיצוניים ==
* [https://www.diplomatie.gouv.fr/en/country-files/dominica/dominica-and-france/ Dominica and France], אתר משרד החוץ של צרפת
קשתיתיים

קשתיתיים (שם מדעי: Melanotaeniidae) היא משפחה של מקריני סנפיר מסדרת האידרונאים. הם חיים במים מתוקים באוסטרליה, גינאה החדשה ואיי ראג'ה אמפט (Raja Ampat) באינדונזיה.

אלו דגים קטנים באורך של עד 20 סנטימטרים, ובעלי גוף מלבני עם ראש קטן וזנב ארוך מפוצל, כאשר סנפירי הגב והשת מוגבהים מאוד ויוצרים מפרש מלבני לאורך הגוף. הם צבעוניים בגווני אדום, צהוב, כחול, אפור, לבן ושחור. הנקבות מטילות ביצים בעונות הגשומות.

הם חיים בטבע באגמים, נהרות וביצות, וחיים במים רדודים סביב צמחייה מיימית.הם ניזונים מאצות, סרטנים קטנים וזחלי חרקים. רבים מהם מהווים דגי נוי, אך חלקם נמצאים בסכנה בטבע.

==מיון==
*משפחה קשתיתיים (Melanotaeniidae)
**סוג ומין יחיד Cairnsichthys rhombosomoides
**סוג Chilatherina - בו 11 מינים
**סוג Glossolepis - בו 9 מינים
**סוג ומין יחיד Iriatherina werneri
**סוג קַשְׁתִּית (Melanotaenia) - בו 86 מינים כולל קשת בוסמנית
**סוג ומין יחיד Pelangia mbutaensis
**סוג ומין יחיד Rhadinocentrus ornatus

==קישורים חיצוניים==

קטגוריה:בעלי חיים שתוארו ב-1894
קטגוריה:טקסונים שתוארו בידי תאודור גיל
קטגוריה:אידרונאים
חמניתיים

חמניתיים (שם מדעי: Elassomatidae) היא משפחת דגים מסדרת הדקראים בתוכה סוג יחיד - חַמָּנִית (Elassoma) ובו 7 מינים. בני המשפחה היו בעבר שייכים למשפחת החמנוניים הדומים להם, אך הופרדו מהם. דגים אלה חיים בנהרות, אגמים ובריכות טבעיות באמריקה הצפונית מצפון קרוליינה ואילינוי לפלורידה ומזרחה עד טקסס.

אלו דגים קטנים מאוד באורך 3–4 סנטימטרים ובעלי סנפירי גב ושת מוגבהים המזכירים במראם את בני משפחת החמנוניים או דגי בס דומים. עם זאת מחקרים הראו שהם אינם קרובים אליהם ואולי קרובים יותר לסדרת האבובנאים. כיום הם נחשבים לתת-סדרה עצמאית - Elassomatoidei

הדגים הקטנים מסתתרים סביב צמחי מים להגנה מטורפים (שביניהם גם חמנוניים), והם בעלי צבעי הסוואה טבעיים. הם ניזונים מטרף של דגים קטנים יותר וכן תולעים וסרטנים שוחים. דגים אלה מגודלים לעיתים כדגי נוי אך נדירים כדגי מאכל.

==מינים==
* Elassoma alabamae
* Elassoma boehlkei
*חַמָּנִית גַּמָּדִית (Elassoma evergladei)
* Elassoma gilberti
* Elassoma okatie
* Elassoma okefenokee
*חַמָּנִית אֲזוּרָה (Elassoma zonatum)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1877
קטגוריה:טקסונים שתוארו בידי דייוויד סטאר ג'ורדן
קטגוריה:דקראים
קטגוריה:משפחות מונוטופיות
אספרדיניים

Bunocephalus verrucosus
אספרדיניים (שם מדעי: Aspredinidae) היא משפחה של דגי גרם מסדרת השפמנונאים החיים בנהרות אמריקה הדרומית. חלק מהמינים של משפחה זו חיים גם במים מליחים, ואף בכמה חופים. הם מכונים גם שפמנוני בנג'ו עקב מבנה גופם הדומה לבנג'ו. במראם והתנהלותם הם מזכירים מאוד את השרייניים מאותו אזור.

אורך דגים אלה קצר מאוד. מאורך 1.7 סנטימטרים במין Hoplomyzon papillatus ל-38.3 סנטימטרים במין Aspredo aspredo. הם בעלי ראשים גדולים וגוף שטוח המזכיר בנג'ו ובעלי זנב ארוך ודק המזכיר זנב עכבר. גופם מכוסה גבשושיות גדולות וצבעם חום-אפור. בכמה מינים יש דו-צורתיות זוויגית בה הנקבות גדולות מהזכרים. כמו לרוב השפמנונים הם בעלי בינים לצד פיהם המופנות מטה.

דגים אלה חיים באזורים הטרופיים של אמריקה הדרומית ממורדות הרי האנדים עד לשפך האמזונאס, ונכנסים גם ליערות גשם מוצפים. הם שוכני קרקעית המסננים חומרים מזינים מהקרקעית ומחסרי חוליות. בני הסוג Amaralia ידועים בכך שהם ניזונים מביצי שפמנונים אחרים.

==מיון==
*משפחה אספרדיניים (Aspredinidae)
**תת-משפחה Aspredininae
***סוג Aspredinichthys
***סוג ומין יחיד Aspredo aspredo
***סוג ומין יחיד Platystacus cotylephorus
***סוג Pterobunocephalus
**תת-משפחה Bunocephalinae
***סוג ומין יחיד Acanthobunocephalus nicoi
***סוג Amaralia
***סוג Bunocephalus
***סוג Pseudobunocephalus
**תת-משפחה Hoplomyzontinae
***סוג ומין יחיד Dupouyichthys sapito
***סוג Ernstichthys
***סוג Hoplomyzon
***סוג Micromyzon
***סוג Xyliphius

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:שפמנונאים
Talk Me Down

Talk Me Down (בעברית: תרגיע אותי) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-26 במאי 2016, כסינגל השלישי מתוך אלבום בכורתו, Blue Neighbourhood, על ידי חברות התקליטים EMI אוסטרליה וקפיטול רקורדס.

השיר הגיע למקום ה-21 במצעד שבפלנדריה, וה-36 במצעד השירים האוסטרלי.

== רקע וכתיבה ==
השיר נכתב על ידי טרוי סיון, בראם אינסקור, לילנד, אלי X ואמיל. השיר בדומה לשאר שירי האלבום Blue Neighbourhood, מכיל בתוכו את סגנון הפופ והדאנס-פופ, ואף מכיל בתוכו נגיעות של אינדי-פופ.

עם השיר הופיע סיון פעמים רבות בסיבוב ההופעות שלו, "Blue Neighbourhood Tour".

== וידאו קליפ ==
הווידאו קליפ המלא שיצא עבור השיר פורסם ב-20 באוקטובר 2015, ותיפקד כקליפ השלישי והאחרון מתוך טרילוגיית הקליפים שאפיינו את האלבום, Blue Neighbourhood. הקליפ מתמקד בעיקר בבית קברות.

נכון לספטמבר 2018, מונה הצפיות של הקליפ עומד על כ-30 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2016
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לילנד
קטגוריה:שירים שהופקו על ידי אמיל הייני
קטגוריה:וידאו קליפים שצולמו בטורונטו
קטגוריה:שירי להט"ב
קטגוריה:סינגלים בהוצאת EMI רקורדס
רואל ואנס צ'רצ'יל

רואל ואנס צ'רצ'יל (באנגלית: Ruel Vance Churchill; 12 בדצמבר 1899 – 31 באוקטובר 1987) היה מתמטיקאי אמריקאי, שנודע במיוחד בשלושה ספרי הלימוד שכתב למתמטיקה יישומית. לימד כפרופסור באוניברסיטת מישיגן.

==ביוגרפיה==
צ'רצ'יל נולד באקרון במחוז פולטון במדינת אינדיאנה בשנת 1899, כבנם הבכור מבין 7 ילדיהם של אבנר קיין צ'רצ'יל ושל מלדורה צ'רצ'יל לבית פריינד.
בשנת 1922 סיים תואר ראשון בפיזיקה באוניברסיטת שיקגו, אחר כך למד לתואר שני בפיזיקה באוניברסיטת מישיגן. בשנת 1929, תחת הדרכתו של ג'ורג' יורי רייניץ' סיים את הדוקטורט במתמטיקה גם כן באוניברסיטת מישיגן, בנושא "על גאומטריית הטנזור רימן"
לאורך כל הקריירה האקדמית שלו, למשך 42 שנה, הוא לימד מתמטיקה אופרציונילית במסגרת הפקולטה למתמטיקה של אוניברסיטת מישיגן. ב-1965 פרש כפרופסור אמריטוס.
עם תלמידיו נמנה ארל דייוויד ריינוויל.

הוא נפטר בגיל 88 בשנת 1987 באן ארבור, במחוז וושטנו במדינת מישיגן. הובא לקבורה בבית העלמין פורסט היל באן ארבור.
הוא היה נשוי פעמיים: עם רובי פרנסס סיקס, שנפטרה בשנת 1969, ואחר כך החל מ-1972 עם אליס לבית בולדווין (נפטרה ב-1990).
מנישואיו הראשונים נולדו לו בת - בטי, משואה מק'מארי, ובן - יוג'ין סיקס צ'רצ'יל.

==ספריו==
*Complex Variables & Applications (with James Ward Brown, 1st edition 1948
(משתנים מרוכבים ויישומיהם - ביחד עם ג'יימס וורד בראון)
*Fourier Series and Boundary Value Problems (טור פורייה ותנאי שפה)
* 1945 - Modern Operational Mathematics in Engineering (מתמטיקה מודרנית אופרציונלית בהנדסה)

==מבחר מאמרים==
*"On the geometry of the Riemann tensor". Trans. Amer. Math. Soc. 34 (1): 126–152. 1932. doi:10.1090/s0002-9947-1932-1501632-1. MR 1501632. (על גאומטריית טנזור רימן)
*"Canonical forms for symmetric linear vector functions in pseudo-Euclidean space". Trans. Amer. Math. Soc. 34 (4): 784–794. 1932. doi:10.1090/s0002-9947-1932-1501663-1. MR 1501663.
(צורות קנוניות לפונקציות וקטור ליניאריות סימטריות במרחב פסוידו-אוקלידי)
*"Expansions in series of non-orthogonal functions". Bull. Amer. Math. Soc. 48 (2): 143–149. 1942. doi:10.1090/s0002-9904-1942-07628-2. MR 0005940.
*with R. C. F. Bartels: "Resolution of boundary problems by the use of a generalized convolutin". Bull. Amer. Math. Soc. 48 (4): 276–282. 1942. doi:10.1090/s0002-9904-1942-07655-5. MR 0005994.
*with C. L. Dolph: "Inverse transforms of Legendre transforms". Proc. Amer. Math. Soc. 5: 93–100. 1954. doi:10.1090/s0002-9939-1954-0062872-4. MR 0062872.

==קישורים חיצוניים==

* [https://www.findagrave.com/memorial/66539778/ruel-vance-churchill רואל ואנס צ'רצ'יל], באתר Find a grave
* [https://www.lib.umich.edu/faculty-history/faculty/ruel-vance-churchill רואל ואנס צ'רצ'יל] באתר זיכרון של מיזם ההיסטוריה של אוניברסיטת מישיגן 2011
* 

==הערות שוליים==

קטגוריה:מתמטיקאים אמריקאים
קטגוריה:פיזיקאים אמריקאים
קטגוריה:סגל אוניברסיטת מישיגן
קטגוריה:בוגרי אוניברסיטת שיקגו
קטגוריה:בעלי תואר דוקטור מאוניברסיטת מישיגן
קטגוריה:אמריקאים שנולדו ב-1899
קטגוריה:אמריקאים שנפטרו ב-1987
אסלאם יאשוייב

אסלאם יאשוייב (ברוסית: Исла́м Яшу́ев; נולד ב-23 בינואר 1993) הוא ג'ודוקא רוסי המתחרה בקטגוריית המשקל עד 60 ק"ג, אלוף אירופה (2018).

בנובמבר 2016 יאשוייב זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי צ'ינגדאו. במרץ 2017 הוא זכה במדליית ארד בגראנד פרי טביליסי לאחר שניצח את בן-ארצו אלברט אוגוזוב הרוסי בקרב על המדליה. ב-6 באוקטובר הוא זכה במדליית כסף בגראנד פרי טשקנט. במרץ 2018 זכה לראשונה במדליה בתחרות מסוג גראנד סלאם, כשזכה בכסף בגראנד סלאם יקטרינבורג.

באליפות אירופה 2018 שנערכה בתל אביב, זכה יאשוייב במדליית הזהב. הוא התחיל את התחרות בשלב שמינית הגמר וניצח בווזארי את פאבל פטריקוב הצ'כי, ברבע הגמר הוא ניצח בעונשים את אשלי מקנזי הבריטי ובחצי הגמר גבר בווזארי על אמירן פאפינשווילי הגיאורגי. בגמר יאשוייב ניצח באיפון את יאניסלב גרצ'ב הבולגרי לאחר שהקרב נכנס לניקוד זהב.

==קישורים חיצוניים==

==הערות שוליים==

קטגוריה:ג'ודוקא רוסים
קטגוריה:אלופי אירופה בג'ודו
קטגוריה:רוסים שנולדו ב-1993
אובר-לויטננט

אובר-לויטננט (בגרמנית: Oberleutnant) היא דרגת הלוטננט הגבוהה ביותר בדרגות הכוחות המזוינים של גרמניה (בונדסוור), אוסטריה, ושווייץ. היא שוות ערך לדרגת לוטננט בצבא הבריטי ובצבא ארצות הברית, והיא מדורגת כ-OF-1a בנאט"ו.

== היסטוריה ==
בצבא הגרמני, החל מתחילת המאה ה-19, דרגה זו, המתורגמת כ"סגן", הוענקה בדרך כלל לקצינים לאחר חמש עד שש שנים של שירות פעיל. 

אובר-לויטננט משמש הן בצבא הגרמני והן בחיל האוויר הגרמני. בנאט"ו, דרגת אובר-לויטננט הגרמנית היא המקבילה של לוטננט ראשון בצבא / כוחות האוויר של מדינות בעלות הברית.

==דרגות מקבילות==
המקבילה הימית לדרגה היא אובר-לויטננט צור זה (Oberleutnant zur See).

במהלך מלחמת העולם השנייה דרגת אובר-שטורמפיהרר באס אס, באס אה ובוואפן אס אס הייתה שוות ערך לאובר-לויטננט.

{| class="wikitable" style="margin-bottom: 36px;"
! colspan="10" |סימני הדרגות אובר-לויטננט/אובר-לויטננט צור זה (OF-1a)
|- align="center" bgcolor="#CCCCCC"
! colspan="3" |38x38 פיקסלים
! colspan="2" |70x70 פיקסלים
! colspan="3" |50x50 פיקסלים
|- align="center"
|100x100 פיקסלים
|100x100 פיקסלים
|100x100 פיקסלים
|100x100 פיקסלים
|100x100 פיקסלים
|100x100 פיקסלים
|73x73 פיקסלים
|100x100 פיקסלים
|- align="center"
|מדי שירות<br /><small>(הצורה הבסיסית)<br />(שריון)</small>
|מדי שדה<br /><small>(חיל רגלים משוריין)</small>
|השירות הרפואי
|מדי שירות<br /><small>(הצורה הבסיסית)</small>
|מדי שדה
|תג כתף
|תג שרוול
|רצועת כתף
|}

==קישורים חיצוניים==

== הערות שוליים ==

קטגוריה:דרגות צבאיות בגרמניה
סרי ג'ייוורדנפורה-קוטה

סרי ג'ייוורדנפורה-קוטה (בסינהלית: ශ්‍රී ජයවර්ධනපුර කෝට්ටේ; בטמילית: ஶ்ரீ ஜெயவர்த்தனபுர கோட்டே; ידועה גם כקוטה) היא עיר הבירה האדמיניסטרטיבית של סרי לנקה. העיר נמצאת באזורה העירוני של עיר הבירה דה פקטו, קולומבו, וממוקמת דרום- מזרחית אליה. העיר ידועה בשל היותה עיר מודרנית ויוקרתית עם רמת חיים גבוהה משל אחרות במדינה.

==היסטוריה==
הכפר דארוגמה שכן באזור מפגש של שני נהרות ובגלל מיקומו הגאוגרפי, פלישתם של אויבים אליו לא הייתה קלה. במאה ה-13, ראש שבט בשם ניסנקה אלגקונדה בנה שם "קוטה" (מבצר בסינהלית). אלגקונדה הוזכר על ידי אבן בטוטה כשליט קורונגלה, אך מקורות אחרים מעידים כי היה לשליט ראייגאמה קורלה (בנפת קלוטרה המודרנית).

בעקבות כיבושה של ממלכת ג'פנה בידי הנסיך סאפומל בשנת 1391, הודבק התואר "סרי ג'ייוורדנפורה" (בתרגום חופשי: "העיר הזוהרת של הניצחון המתפתח") לעיר. עד סוף המאה ה-16, הייתה קוטה לבירת ממלכת קוטה ששלטה באזור מתחילת המאה ה-15.

בשנת 1501 הגיעו הפורטוגזים לאי והתקבלו בברכה על ידי המלך, אך לפורטוגזים היו שאיפות מונופוליסטיות ומיליטריסטיות ובשנת 1565 הם השיגו שליטה מלאה על העיר. לאחר תקיפות הולכות ונשנות על ידי כוחות ממלכת סיטאוואקה השכנה שלא יכלו לעמוד בפניהן, נטשו הפורטוגזים את העיר וקבעו את עיר בירתם בקולומבו.

כמו ערים אחרות באותה התקופה, קוטה נבנתה מתוך שימת דגש על ביטחונה. חפיר וסוללה נבנו כדי להוות הגנה על העיר כולה. עד היום ניתן למצוא שרידים של מבנים, חומות ותעלות מגן מאותה התקופה.

תהליך העיור של העיר החל במאה ה-19. שרידים ארכאולוגים פורקו והוסבו לחומרי בניין (תהליך שנמשך עד היום).

==הפרלמנט==
הבניין החדש של הפרלמנט של סרי לנקה נחנך בעיר ב-29 באפריל 1982. המבנים הפרלמנטריים החדשים נבנו על גבי קרקע מאוחזרת במרכזו של נהר הדייאוואנה אויה. בעבר, היה האי לנקודת נופש בקרב חיילים פורטוגזים בימיה האחרונים של תקופת ממלכת קוטה.

תהליך העברתם של מוסדות רשמיים מעיר הבירה לשעבר קולומבו עדיין נמשך.

==דמוגרפיה==
על פי מפקד אוכלוסין משנת 2012, עולה כי 77.06% (84,841 איש) מכלל האוכלוסייה בודהיסטים, 7.28% (7,827) קתולים, 6.30% (6,772) מוסלמים, 4.69% (5,040), 4.52% הינדואים ועוד 0.15% (452) מוגדרים כאחרים.

==ראו גם==
* האימפריה הפורטוגזית
* קולומבו

==קישורים חיצוניים==

* 
* 

==הערות שוליים==

קטגוריה:אסיה: ערי בירה
קטגוריה:סרי לנקה: ערים
ישועה אזולאי

ישועה אזולאי (1931–19 באוקטובר 2006, כ"ז בתשרי ה'תשס"ז) היה מוזיקאי, נגן קמנג'ה וכנר יהודי-מרוקאי, מגדולי המוזיקאים בז'אנר המוזיקה הצפון אפריקאית בישראל.

==קורות חיים==
נולד במרקש שבמרוקו למסעודה זריהן וליהודה אזולאי, בן למשפחת מוזיקאים ונגנים. בילדותו למד מוזיקה מאביו, ומגיל שמונה ניגן בהרכבים שונים. בהמשך ניגן על טאר בתזמורת שליוותה את הזמרת זוהרה אלפסיה, ואף הופיע איתה אצל מוחמד החמישי.

בגיל 17 החל לנגן על עוד, ובגיל עשרים החל לנגן על כינור.

נשא את רבקה בוזגלו, בת למשפחת מוזיקאים שאביה ניגן עמו בהרכב מקומי במרקש.

אזולאי הקים יחד עם בני משפחתו תזמורת שהופיעה ברחבי מרוקו בפני יהודים ושאינם. בזמנו הפנוי לימד גם תלמידים לנגן על כלי נגינה שונים.

בשנת 1956 עלה לישראל והשתכן בנתיבות, שם הטביע את חותמו בהפצת השירה הפולקלוריסטית, שימור מסורת הפיוטים ושירת הבקשות, בין היתר באמצעות יוזמה של מופעי שירת הבקשות בליווי נגינה. בנתיבות הקים גם מקהלת פייטנים, ואיתה הופיע בארץ ובצרפת.

מאז שעלה ארצה הרבה להופיע עם זמרים שונים מהארץ ומחו"ל, בהם ג'ו עמר, אלברט סוויסה, חיים לוק, וועיש כהן ועוד. בישראל גם ייסד הרכב נגנים שהתמחה במוזיקת ה"מאלוף" התוניסאית, והרכב שהתמחה במוזיקה אנדלוסית והופיע ברחבי הארץ והעולם.

כמומחה למוזיקה האנדלוסית הקלאסית והעממית, אזולאי עסק בהפצה ובהוראת נגינה, פיוט ומוזיקה אנדלוסית במסגרת קונסרבטוריונים, ורבים מתלמידיו הפכו למוזיקאים, נגנים ופייטנים. לאור ידיעותיו, שיחרו לפתחו חוקרים מתחום הפיוט והמוזיקה.

בשנת 1995 סבב באירופה (בין היתר בגרמניה) וערך סבב קונצרטים עם פסנתרנית הג'אז ליז מגנס, בשילוב סגנונות מזרח ומערב.

בשנת 1994 נמנה עם מייסדי התזמורת האנדלוסית הישראלית, ועמד בשנותיה הראשונות בראש האנסמבל האנדלוסי שלה, כנגן ומנהלה המוזיקלי. באותה שנה זכה בפרס הצילינדר הנודד של אמנות לעם, ונערך לכבודו ערב הצדעה בהיכל התרבות בתל אביב, שבו הופיעה התזמורת האנדלוסית הישראלית ותיאטרון ענבל.

בשנת 2001 זכה בתואר יקיר העיר נתיבות.

בשנותיו האחרונות הופיע וניגן יחד עם בניו.

הלך לעולמו ב-19 באוקטובר 2006 (כ"ז בתשרי ה'תשס"ז) ונקבר בנתיבות.

==הנצחה==
על שמו נוסדה תחרות הכינור והקמנג'ה, המתקיימת באשדוד.

==חיים אישיים==
בנו הוא יורם אזולאי, נגן טאר, יועץ מוזיקלי והנגן הראשי של התזמורת האנדלוסית הישראלית.

==קישורים חיצוניים==

* [http://kamanchacompetition.com/page.asp?category=2161 ישועה אזולאי], באתר תחרות הקמנג'ה
* [http://www.netivot.muni.il/html5/ARCLookup.taf?_function=details&_ID=10887&did=1116&G=8652&SM=9043 מר ישועה אזולאי ז"ל], באתר עיריית נתיבות
* [https://billiongraves.com/grave/ישועה-אזולאי/22873189 מצבת קברו], באתר Billion Graves
* [http://www.habama.co.il/Pages/Description.aspx?ArticleId=3952&Subj=1&Area=1 נפטר נגן הקמנג'ה ישועה אזולאי], באתר הבמה
* [https://youtu.be/lec_KywoRlo ישועה אזולאי מנגן קסידה], סרטון באתר יוטיוב

== הערות שוליים ==

קטגוריה:ישראלים ילידי מרוקו
קטגוריה:כנרים ישראלים
קטגוריה:נגנים ישראלים
קטגוריה:נגנים יהודים מרוקאים
קטגוריה:יקירי נתיבות
קטגוריה:מוזיקאי אנדלוסית
קטגוריה:אישים הקבורים בנתיבות
קטגוריה:ישראלים שנולדו ב-1931
קטגוריה:ישראלים שנפטרו ב-2006
פורד פלקון ED

פורד פלקון ED (באנגלית: Ford Falcon ED), קרויה גם: Ford Fairmont ED) היא מכונית משפחתית גדולה מתוצרת יצרנית הרכב Ford Australia , חברת בת של קונצרן הרכב האמריקאי פורד אשר יוצרה בין אוגוסט 1993 - אוגוסט 1994.

יוצרו 72,571 יחידות.

==תצורות==
* 4 דלתות - סדאן.
* 5 דלתות - סטיישן.

==דגמים==
* "Fairmont Ghia sedan" - סדאן.
* "Fairmont" - סדאן וסטיישן.
* "Falcon Futura" - סדאן וסטיישן.
* "Falcon GLi" - סדאן וסטיישן.
* "Falcon XR6" - סדאן וסטיישן.
* "Falcon XR8" - סדאן.

== תמונות ==
<gallery mode="packed" heights="80">
קובץ:1993-1994 Ford Fairmont (ED) Ghia sedan (2009-09-04) 01.jpg | "פורד פלקון ED" דגם Ghia sedan 
קובץ:1993-1994 Ford Fairmont (ED) Ghia sedan (2009-09-04) 02.jpg | "פורד פלקון ED" דגם Ghia sedan 
קובץ: 1994 Ford Falcon (ED) Futura Classic sedan (2016-01-04) 02.jpg | "פורד פלקון ED" דגם Futura 
קובץ: 1993-1994 Ford ED Falcon GLi sedan 01.jpg | "פורד פלקון ED" דגם GLi
קובץ: 1993-1994 Ford ED Falcon GLi sedan 03.jpg | "פורד פלקון ED" דגם GLi 
קובץ:1993-1994 Ford ED Falcon XR6 sedan 01.jpg | "פורד פלקון ED" דגם XR6
קובץ:1993-1994 Ford ED Falcon XR6 sedan 02.jpg | "פורד פלקון ED" דגם XR6
קובץ:1994 Ford ED Falcon XR8 Tickford Sprint (6058510078).jpg | "פורד פלקון ED" דגם XR8 - מהט לתא הנהג
קובץ:1993 Ford Fairmont (ED) station wagon (2009-07-23).jpg | "פורד פלקון ED", שנת 1993 - סטיישן
קובץ:1993-1994 Ford ED Falcon Futura station wagon 02.jpg | "פורד פלקון ED" דגם Falcon Futura - סטיישן 
קובץ:1993-1994 Ford ED Falcon Futura station wagon 01.jpg | "פורד פלקון ED" דגם Falcon Futura - סטיישן
קובץ:1993 Ford ED Falcon Futura Classic station wagon 01.jpg | "פורד פלקון ED", שנת 1993, דגם Falcon Futura - סטיישן 
קובץ:1993-1994 Ford ED Falcon XR6 station wagon 01.jpg | "פורד פלקון ED" דגם XR6 - סטיישן
קובץ:1993-1994 Ford ED Falcon XR6 station wagon 02.jpg | "פורד פלקון ED" דגם XR6 - סטיישן
</gallery>

==ראו גם==
* פורד
* פורד פלקון
* פורד פלקון XL
* פורד פלקון XH
* פורד XY פלקון GT
* פורד פלקון EL

==לקריאה נוספת==
* [https://www.tradeuniquecars.com.au/features/1610/ford-falcon-history-ea-eb-ed-ef-el-series-1988-1998 דגמי פורד פלקון בין השנים 1988-1998 היסטוריה - ראו דגם ED]

==קישורים חיצוניים==

* 

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
ED
קטגוריה:דגמי מכוניות שהושקו ב-1993
קטגוריה:כלי רכב המיוצרים באוסטרליה
פורד XY פלקון GT

פורד XY פלקון GT (באנגלית: Ford XY Falcon GT) היא "מכונית שרירים", 4 דלתות, סדאן, מתוצרת יצרנית הרכב Ford Australia , חברת בת של קונצרן הרכב האמריקאי פורד אשר יוצרה בין השנים 1970–1972.

==נתונים==
* 4 דלתות.
* 5 נוסעים.
* דגם "פורד XY פלקון GT" מאיץ מרחק של 400 מטר ממצב מנוחה ב-14.4 שניות.
* תאוצה בין 0-100 קמ"ש היא 6.4 שניות.
* מכל דלק - 75 ליטר, אופציונלי - 163.8 ליטר
* צמיגים: 185x14 - E70HR14.
* מספר יחידות מוגבל מדגם "פורד XY פלקון GT" יוצא לדרום אפריקה.

==ראו גם==
* פורד פלקון
* פורד פלקון XP
* פורד פלקון XL
* פורד פלקון XH

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות שרירים
XY
קטגוריה:דגמי מכוניות שהושקו ב-1970
קטגוריה:כלי רכב המיוצרים באוסטרליה
קנדה באירוויזיון לרוקדים צעירים

קנדה נטלה חלק באירוויזיון לרוקדים צעירים פעמיים בלבד, ב-1987 וב-1989.

== הרקדנים והריקודים שייצגו את קנדה באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!מקום בחצי גמר
!מקום בגמר
|-
| 1987
| סטפן לגאטה
| Variation from “La Bayadère”
| מ. פטיפה ונ. מקרובה
| לא התקיים חצי גמר
| -
|-
| 1989
| צ'רי ברטון
| לא ידוע
| לא ידוע
| -
| לא העפיל לגמר
|}

== ראו גם ==
* האירוויזיון לרוקדים צעירים

== קישורים חיצוניים ==
* [http://www.youngdancers.tv/ Eurovision Young Dancers]

== הערות שוליים ==

קטגוריה:אירוויזיון לרוקדים צעירים
קטגוריה:קנדה: תרבות
גנרל חיל התותחנים (גרמניה)

גנרל חיל התותחנים (בגרמנית: General der artillerie) היא דרגה בכוחות הקרקע הגרמניים (גרמנית: הר). כיום הדרגה ניתנת לקצינים בדרגת של OF-6, והם אחראים בפרט בעניינים של אימון וציוד כוחות הארטילריה של הבונדסוור.

== היסטוריה ==
גנרל חיל התותחנים היא דרגה לשעבר של גנרל חיל בכוחות היבשה הגרמניים (צבא הקיסרות הגרמנית, הרייכסווהר והוורמאכט), אשר הייתה בשימוש גם על ידי הצבא הפרוסי והצבא האוסטרו-הונגרי, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום.

כיום, בכוחות המזוינים של גרמניה, הבונדסוור, הדרגה של גנרל-לויטננט היא המקבילה לדרגה המסורתית של גנרל חיל התותחנים. בצבא גרמניה המזרחית לא הייתה מקבילה לדרגת גנרל חיל התותחנים, והיא מוזגה לדרגת גנרל-אוברסט.

==דרגות מקבילות==
קצינים בדרגה מקבילה בחיל הפרשים נקראו "גנרל חיל הפרשים" ואלו בחיל הרגלים היו "גנרל חיל הרגלים". בשנת 1935 הוורמאכט הוסיף את הדרגות של "גנרל חיל השריון", "גנרל הכוחות ההרריים", "גנרל חיל הצנחנים", "גנרל חיל הקשר". בלופטוואפה, המקבילה לדרגה הייתה "גנרל חיל טייסי הקרב". הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

== הדרגה בבונדסוור ==
בבונדסוור קיים תואר של גנרל חיל התותחנים, האחראי על אימון וציוד כוחות הארטילריה, ונושא בדרך כלל דרגת בריגדיר גנרל. מכיוון שזהו רק תואר ולא דרגה, לפעמים יכול לשאת אותה גם קצין בדרגת אוברסט.

==הערות שוליים==

קטגוריה:דרגות צבאיות בגרמניה
כרישון פלג-שן

כְּרִישׁוֹן פְּלַג-שֵׁן (שם מדעי: Hemipristis elongata) הוא מין של דג סחוס מהמשפחה כרישי סמור שבסדרת הכרישאים החי במימי האזור האינדו-פסיפי, והוא המין הקיים היחיד בסוגו, אך בעבר התקיימו בסוג עוד כרישים לרבות כרישון סרה הענקי. הכריש מצוי בסכנת הכחדה בטבע עקב דיג בעיקר בשביל מרק סנפירי דגים הנפוץ בסין העממית.

== מאפיינים ==
כריש זה מצוי במימי האוקיינוס ההודי והאוקיינוס השקט עד לעומק 130 מטר מחופי ים סוף ומזרח אפריקה עד לחופי הפיליפינים, דרום סין ודרום מזרח אוסטרליה. בדרך כלל הוא מצוי לאורך החופים, אך לעיתים יימצא באטולים באמצע האוקיינוס.

אורך כריש זה עד 240 סנטימטרים, והוא בעל קשקשים נוקשים בצבע אפור כהה ולעיתים גם ברונזה. הוא בעל מבנה שיניים מחודדות מאוד על הלסת העליונה בעוד ששיני הלסת התחתונה מעוצבים כקרסים. כרישים אלה ממליטים צאצאים חיים באיבר המזכיר שליה.

הכריש טורף דגי גרם, בטאים, כרישים קטנים יותר, סרטנים וסילוניות. מבנה שיניו עוזר לו להרוג את הטרף ולשסע אותו לחתיכות.

==קישורים חיצוניים==

==הערות שוליים==

קטגוריה:בעלי חיים שתוארו ב-1871
קטגוריה:טקסונים שתוארו בידי קרל בנימין קלונזינגר
קטגוריה:כרישי סמור
קטגוריה:דגי סחוס יחידים בסוגם
קטגוריה:דגי ים בהודו
פורד קפרי (אוסטרליה)

פורד קפרי (אוסטרליה) (באנגלית: Ford Capri (Australia היא רודסטר, קבריולה, דו-מושבית, מתוצרת יצרנית הרכב האוסטרלית Ford Australia חברת בת של קונצרן הרכב פורד אשר יוצרה בין השנים 1984–1994.

משנת 1988 יוצרו 66,640 יחידות.

ההשקה של המכונית "פורד קפרי (אוסטרליה)" באוסטרליה סימנה את חידוש שם המותג פורד קפרי שיוצר באירופה בין השנים 1969–1986, אבל מלבד השם "קפרי" לא היה כל דמיון בין הדגמים, גם חיצונית וגם במפרט הטכני.

==דגמים== 
* "Ford Capri SA".
* "Ford Capri SC".
* "Ford Capri SE".

== תמונות ==
<gallery mode="packed" heights="110">
קובץ:1990 Ford Capri (SA) convertible (16932067310).jpg |"פורד קפרי (אוסטרליה)" דגם "SA", שנת 1990 
קובץ:1990 Ford Capri (SA) convertible (16252822500).jpg |"פורד קפרי (אוסטרליה)" דגם "SA", שנת 1990 
קובץ:1990 Ford Capri (SA) convertible (16499412363).jpg |"פורד קפרי (אוסטרליה)" דגם "SA", שנת 1990 
קובץ:1992 Ford Capri (SC) Clubsprint convertible (2012-11-25).jpg |"פורד קפרי (אוסטרליה)" דגם "SC", שנת 1992
קובץ:Ford Capri Barchetta (9772666756).jpg |"פורד קפרי (אוסטרליה)" דגם "SE"
קובץ:Ford Capri (5).jpg |"פורד קפרי (אוסטרליה)" דגם "SE" 
קובץ:1993-1994 Ford Capri (SE) XR2 convertible 01.jpg|"פורד קפרי (אוסטרליה)" דגם "SE" 
קובץ:Ford Capri Clubsprint turbo (31310165442).jpg |"פורד קפרי (אוסטרליה)", מנוע 1.6 טורבו
</gallery>

==ראו גם ==
* פורד קפרי
==קישורים חיצוניים==

==הערות שוליים==

קטגוריה:מכוניות ספורט
קטגוריה:מכוניות קבריולה
קפרי אוסטרליה
קטגוריה:דגמי מכוניות שהושקו ב-1984
קטגוריה:כלי רכב המיוצרים באוסטרליה
כרישי סמור

כרישי סמור (שם מדעי: Hemigaleidae) היא משפחה קטנה של דגי סחוס מסדרת הכרישאים החיים במי האזור האינדו-פסיפי ובחלק מהאוקיינוס האטלנטי באזורים רדודים עד לעומק 100 מטר.

כרישים אלה קטנים יחסית ורובם אינם עולים על 1.4 מטר, אך הגדול מביניהם, כרישון פלג-שן יכול להגיע לאורך 240 סנטימטרים. הם בעלי עיניים אופקיות, סנפירים קצרים וזוג סנפירי גב נמוכים ונוטים אחורה וזנבותיהם צרים. הם בעלי מבנה שיניים מאונקלים המסודרים בשורות בקצה פיהם.

כל מיני המשפחה הם טורפים הניזונים מדגי גרם, חסרי חוליות ימיים ואף מדגי סחוס קטנים מהם. הם לא תוקפניים כלפי אנשים, אך חלקם נידוגים למאכל ומצויים בסכנה.

==מיון==
*משפחה כרישי סמור (Hemigaleidae)
**סוג ומין יחיד Chaenogaleus macrostoma
**סוג Hemigaleus - בו 2 מינים
**סוג ומין יחיד כרישון פלג-שן (Hemipristis elongata)
**סוג Paragaleus - בו 4 מינים

==קישורים חיצוניים==

*
קטגוריה:בעלי חיים שתוארו ב-1984
קטגוריה:טקסונים שתוארו בידי לאונרד קומפגנו
האופטשטורמפיהרר

מקס זילה עם דרגות האופטשטורמפיהרר
[[אמון גת ב-1946, זמן קצר לפני הוצאתו להורג]]
האופטשטורמפיהרר (בגרמנית: Hauptsturmführer, מילולית: "מנהיג סער ראשי") הייתה דרגה של המפלגה הנאצית שהייתה בשימוש בארגוני האס אס, ה-NSKK וה-NSFK, והייתה שוות ערך לדרגת האופטמן בוורמאכט וכן לקפטן בצבאות זרים.

==היסטוריה==
דרגת האופטשטורמפיהרר התפתחה מדרגת שטורמהאופטפיהרר, שהייתה דרגה של האס אה (SA). אנשי האס אס השתמשו בדרגת שטורמהאופטפיהרר מ-1930 עד 1934, אולם בעקבות ליל הסכינים הארוכות, שונה שם הדרגה להאופטשטורמפיהרר, למרות שסמליה נשארו אותו הדבר. שטורמהאופטפיהרר נשארה דרגת SA עד 1945.

חלק מחברי האס אס הידועים לשמצה ביותר החזיקו בדרגת האופטשטורמפיהרר. ביניהם יוזף מנגלה, הידוע לשימצה כרופא שהוקצה לאושוויץ; קלאוס ברבי, מפקד הגסטפו של ליון; יוזף קרמר, מפקד מחנה הריכוז ברגן-בלזן; אלויס ברונר, ועוזרו של אדולף אייכמן; אמון גת, אשר נידון למוות ונתלה על ביצוע מספר גלים של רצח המוני (החיסולים של הגטאות בטרנוב וקרקוב, מחנה בSzebnie, פלאשוב, כפי שתואר בסרט רשימת שינדלר).

== סימני הדרגה ==
טלאי הצווארון של האופטשטורמפיהרר כלל שלושה כוכבים ושני פסי כסף, מרוכזים בצווארון השמאלי של מדי האס אס. בנוסף, כללו המדים דרגות כתף של האופטמן. האופטשטורמפיהרר הייתה זוטרה משטורמבאנפיהרר ובכירה מאובר-שטורמפיהרר.

<gallery class="center">
HH-SS-Hauptsturmfuhrer-Shoulder Strap.png|סמל הדרגה - תג כתף
HH-SS-Hauptsturmfuhrer-Collar.png|סמל הדרגה - תג צווארון
Hptm Hstuf OF2 cam slv 1945.png|סמל הדרגה - תג שרוול
</gallery>
האופטשטורמפיהרר ס"ס [[קארל חמיילבסקי, מפקד מחנות גוזן עד 1942]]
{| border="1" cellpadding="4" cellspacing="0" class="toccolours" style="border-collapse: collapse; margin: 0.5em auto 10px; clear: both;"
| align="center" width="30%" |דרגה זוטרה<br />אובר-שטורמפיהרר
| align="center" width="40%" |דרגות האס אס<br />האופטשטורמפיהרר
| align="center" width="30%" |בכיר דרגה<br />שטורמבאנפיהרר
|}

==קישורים חיצוניים==

== הערות שוליים ==

קטגוריה:דרגות האס אס
Animals (שיר של מרטין גריקס)

Animals (בעברית: חיות) הוא סינגל של המפיק המוזיקלי ההולנדי מרטין גריקס. השיר יצא לאור ב-17 ביוני 2013. בנוסף, הוא נכלל במיני-אלבום הראשון של גריקס, Gold Skies, שיצא כשנה לאחר מכן.

השיר הגיע למקום הראשון במצעד הסינגלים הבריטי, וה-21 במצעד הבילבורד הוט 100.
== רקע וכתיבה ==
השיר נכתב והופק על ידי מרטין גריקס. בארצות הברית הפך השיר לראשון של גריקס אשר קיבל את תואר הפלטינה הכפולה עבור מכירות של 2 מיליון עותקים. בבריטניה הפך לראשון של גריקס אשר קיבל את תואר הפלטינה עבור מכירות של 600,000 עותקים.

עטיפת המקורית של הסינגל מציגה את סמל חברת התקליטים ספינינג רקורדס, ועטיפתו בבריטניה וארצות הברית מציגה את גריקס בשחור-לבן.

== וידאו קליפ ==
הווידאו קליפ הנלווה שיצא לשיר עלה לערוץ היוטיוב של ספינינג רקורדס ב-13 ביוני 2013. בקליפ ניתן לראות אנשים אשר חובשים מסיכות של חיות, שרוקדים לצליליו של השיר. באמצע הקליפ ניתן לראות סצנה שצולמה במועדון ואנשים אשר שותים אלכוהול.

נכון לספטמבר 2018, מונה הצפיות של הקליפ עומד על כ-1.2 מיליארד צפיות, מה שהופך אותו לסרטון ה-80 הנצפה ביותר בכל הזמנים.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!איטליה (FIMI)
|פלטינה 2×
|60,000<small></small>
|-
!ארצות הברית (RIAA)
|פלטינה 2×
|2,000,000
|-
!בלגיה (BEA)
|פלטינה 2×
|60,000
|-
!בריטניה (BPI)
|פלטינה
|600,000<small></small>
|-
!גרמניה (BVMI)
|פלטינה
|300,000
|-
!דנמרק (IFPI Denmark)
|זהב
|15,000
|-
!נורווגיה (IFPI Norway)
|פלטינה 2×
|20,000
|-
!ניו זילנד (RMNZ)
|זהב
|7,500
|-
!קנדה (Music Canada)
|פלטינה 2×
|160,000
|-
!שוודיה (GLF)
|פלטינה
|40,000
|-
! colspan="3" |סטרימינג
|-
!דנמרק (IFPI Denmark)
|פלטינה
|1,800,000
|-
!ספרד (PROMUSICAE)
|זהב
|4,000,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות ==
{| class="wikitable"
!מדינה
!תאריך יציאה
!גרסה
!פורמט
!חברת תקליטים
!מקור
|-
!עולם
|1 ביולי 2013
| rowspan="4" |גרסת סינגל, גרסת רדיו

| rowspan="6" |הורדה דיגיטלית
|ספינינג
|
|-
!גרמניה
|2 באוגוסט 2013
|טייגר
|
|-
!סקנדינביה
|8 באוקטובר 2013
|דיסקו:וקס
|
|-
! rowspan="2" |בריטניה
|10 בנובמבר 2013
| rowspan="3" |סיילנט, רפובליק

|
|-
|8 בנובמבר 2013
|רמיקסים - מיני-אלבום
|
|-
!ארצות הברית
|18 בספטמבר 2013
|גרסת סינגל
|
|}

== קישורים חיצוניים ==

== הערות שוליים ==

קטגוריה:שירי מרטין גריקס
קטגוריה:שירים באנגלית
קטגוריה:שירים שנכתבו על ידי מרטין גריקס
קטגוריה:שירים על בעלי חיים
קטגוריה:שירי מוזיקת דאנס אלקטרונית
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
כרישי גולפר

Deania calcea
כרישי גולפר (שם מדעי: Centrophoridae) היא משפחה קטנה של דגי סחוס מסדרת הקוצנאים בתוכה שני סוגים. הם חיים בכל האוקיינוסים וכמה מינים מעמיקים עד 1,500 מטרים מתחת לפני הים. רבים מהם נודדים ברחבי האוקיינוס בחיפוש אחרי ארוחה, אך כמה מהמינים שוכנים על קרקעית הים.

כרישים אלה בינוניים בגודלם באורך 80–164 סנטימטרים, והם בעלי חוטם מוארך מאוד וצר. עיניהם בעלות התאמה לחשיכה וסנפיריהם שטוחים ובשרניים והזנב קצר יחסית. הם משריצים צאצאים חיים.

הכרישים ניזונים מדגי גרם שונים, בעיקר כאלה החיים בלהקות. הם יאכלו גם תמנונים, דיונונים וסרטנים.

==מיון==
*סוג Centrophorus
**מין Centrophorus atromarginatus
**מין קוֹצָן מְגֻבְשָׁשׁ (Centrophorus granulosus)
**מין Centrophorus harrissoni
**מין Centrophorus isodon
**מין Centrophorus lusitanicus
**מין Centrophorus moluccensis
**מין Centrophorus seychellorum
**מין Centrophorus squamosus
**מין Centrophorus tessellatus
**מין Centrophorus uyato
**מין Centrophorus westraliensis
**מין Centrophorus zeehaani
**מין Centrophorus sp. A
**מין Centrophorus sp. B
*סוג Deania
**מין Deania calcea
**מין Deania hystricosa
**מין Deania profundorum
**מין Deania quadrispinosa

==קישורים חיצוניים==

קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:קוצנאים
כרישי פנס

[[קוצן קטיפני (Etmopterus spinax)]]
כרישי פנס (שם מדעי: Etmopteridae) היא משפחה קטנה של דגי סחוס מסדרת הקוצנאים החיים במעמקי האוקיינוסים השונים. הם קיבלו את שמם על שם ה"פנסים" שלאורך צידי גופם המיוצרים מנהורנות ביולוגית ומשמשים לתאורה תת-ימית.

אורך כרישים אלה אינו עולה על 90 סנטימטר לעיתים קרובות, והם הקטנים ביותר בקבוצת דמויי-כריש כשמין הכריש הקטן ביותר הוא Etmopterus perryi שאורכו אינו עולה על 21 סנטימטר. הם בעלי ראשים מעוגלים, חוטם קצר, עיניים מגודלות וסנפירים מצוייצים קטנים. סנפיר הגב כמעט ולא נראה והזנב מאוד צר. הם משריצים צאצאים חיים.

לחלק מהכרישים ישנם שיניים ארוכות ומפלצתיות למשל למין Trigonognathus kabeyai. דבר זה מאפשר להם לתקוף כל יצור הקרוב למשקלם שהם נתקלים בו, בעיקר דגי גרם ודיונונים, דבר חשוב בעולם בו אין מקורות מזון קבועים כמעט.

==סוגים==
*סוג ומין יחיד Aculeola nigra
* Centroscyllium - בו 7 מינים
* Etmopterus - בו 41 מינים
* Paraetmopterus - נכחד
*סוג ומין יחיד Trigonognathus kabeyai

==קישורים חיצוניים==

קטגוריה:בעלי חיים שתוארו ב-1934
קטגוריה:טקסונים שתוארו בידי הנרי ויד פאולר
קטגוריה:קוצנאים
גנרל-לויטננט

גנרל לויטננט (בגרמנית: Generalleutnant, בקצרה: GenLt) היא דרגת הגנרל השנייה בחשיבותה בצבא היבשה הגרמני (הר) ובחיל האוויר הגרמני (הלופטוואפה).

== דרגה ==
הדרגה שוות ערך לדרגת OF-8 בנאט"ו ולדרגת לוטננט גנרל בצבא הבריטי ובצבא ארצות הברית, וכן שוות ערך לויצה-אדמירל בדויטשה מרינה, או גנרל-אוברשטאבארזאץ, ואדמירל-אוברשטאבארזאץ בשירותי הרפואה של הבונדסוור.

על דרגות הכתף (צבא היבשה, חיל האוויר) יש שלושה כוכבי זהב בין שני עלי אלון מוזהבים.
{| class="wikitable centered" style="margin-bottom: 36px;"
!צבא היבשה
!חיל האוויר
!טלאי צווארון
|-
|<gallery widths="70" heights="140">
HA OS5 63 Generalleutnant.svg|<center>גנרל-לויטננט<br /><small>(מדי שדה)</small></center>
HA OS5 63 Generalleutnant a.D..svg|<center>גנרל-לויטננט<br /><small>(בדימוס)</small></center>
</gallery>
|
<gallery widths="70" heights="135">
LA OS5 63 Generalleutnant.svg|<center>גנרל-לויטננט<br /><small>(מדי הסוואה)</small></center>
LA OS5 63b Generaloberstabsarzt HM L.svg|<center>גנרל-אוברשטאבארזאץ<br /><small>(שירותי הרפואה)</small></center>
LA 3S3 63b Generaloberstabsarzt HMx L.svg|<center>גנרל-אוברשטאבארזאץ<br /><small>(מדים מדבריים)</small></center>
</gallery>
|
<gallery widths="70" heights="135">
HD S Kragenspiegel Gen R.svg|<center>טלאי צווארון<small><br />(ימין)</small></center>
HD S Kragenspiegel Gen L.svg|<center>טלאי צווארון<small><br />(שמאל)</small></center>
</gallery>
|}

== היסטוריה ==

עד 1945 גנרל-לויטננט הייתה הדרגה המקובלת לפיקוד על דיוויזיה, ובכך הייתה מקבילה לדרגת מייג'ור גנרל בצבאות דוברי האנגלית.

קטגוריה:דרגות צבאיות בגרמניה
מולדובה באירוויזיון למוזיקאים צעירים

מולדובה השתתפה בתחרות האירוויזיון למוזיקאים צעירים פעם אחת בלבד, ב-2014.

== המבצעים והשירים שייצגו את מולדובה באירוויזיון למוזיקאים צעירים ==
{| class="wikitable sortable"
!שנה
!מבצע
!כלי
!יצירות
!חצי גמר
!גמר
|-
| 2014
| ליוויקה שטירבו סוקולוב
| פסנתר
| 1) Prelude and Fugue no.2 A minor op.87 by Dmitri Shostakovich 2) Novelette No.3 by Francis Poulenc 3) Sonata no.1 by Rodion Shchedrin
| -
| -
|}

== ראו גם ==
* האירוויזיון למוזיקאים צעירים
* מולדובה באירוויזיון

== קישורים חיצוניים ==
* [http://www.youngmusicians.tv/ Eurovision Young Musicians]

== הערות שוליים ==

קטגוריה:אירוויזיון למוזיקאים צעירים לפי מדינה
קטגוריה:מולדובה: תרבות
נורם בעיר הגדולה

נורם בעיר הגדולה (באנגלית: Norm of the North) הוא סרט הנפשה ממוחשבת אמריקאי-הודי-אירי מסוגת הרפתקאות וקומדיה משנת 2016. הסרט בוים על ידי טרוור וול, ונכתב על ידי דניאל אלטייר, סטיבן אלטייר ומלקולם גולדמן. הסרט מספר על נורם, דוב קוטב אשר יכול לדבר עם בני אדם היוצא להציל את ביתו בניו יורק.

הסרט הופץ ברחבי העולם ב-15 בינואר 2016, ובישראל הסרט הוקרן לראשונה בדיבוב לעברית ב-28 ביולי 2016. הסרט הרוויח 30 מיליון דולר מתקציב של 18 מיליון דולר, וזכה לביקורות חיוביות בזכות האנימציה, הדמויות, העלילה וההומור. אורך הסרט הוא כ-88 דקות, ושפת המקור שלו היא אנגלית.

בשנת 2018, הופץ לסרט סרט המשך בשם "נורם בעיר הגדולה 2".

== תקציר העלילה ==
הסרט מספר על נורם, דוב קוטב היכול לדבר עם בני אדם. אשר ורה, מנהלת שיווק נדל"ן מגיעה לאזור המחיה של נורם כדי לצלם פרסומת למכירת בתי יוקרה באזור, נורם יודע שהוא צריך לעשות משהו כדי להציל את ביתו מידיו של הבוס שלה, מר גרין. בעידוד השחף סוקרטס, נורם עוזב את משפחתו ויוצא בספינה לניו יורק יחד עם שלושה מכרסמים כבעלי ברית נאמנים. במנהטן, תושבי העיר מניחים שנורם הוא שחקן בחליפת דוב קוטב, דבר ההופך את נורם לסלבריטאי בתוך לילה. במהלך הסרט, בעזרת בתה של ורה, נורם יוצר מזימה שתחבל בתוכניות של מר גרין ותיישב את האזור הארקטי בו הוא גר.

== דמויות ומדבבים ==
במאית הדיבוב של הסרט בעברית הייתה נינה אמיר, ומפיקי הדיבוב היו אמי בכר, יעל אללוף ודן שצברג.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|נורם
|רוב שניידר
|אורי זלצמן
|-
|מר גרין
|קן ג'יונג
|אלדד פריבס
|-
|ורה
|הת'ר גראהם
|שירלי לילו
|-
|סוקרטס
|ביל ניי
|יהויכין פרידלנדר
|-
|סבא
|קולם מיני
|צביקה שוורצברג
|-
|אולימפיה
|מאיה קיי
|איילה פלדמן
|-
|נייג'ל
|דן גורדון
|גדי לוי
|-
|דב מלך
|
|מתי אטלס
|-
|לורנס
|מיכאל מקלהטון
|עמי מנדלמן
|-
|ג'נט
|ג'נט וארני
|אן קונופני
|-
|אליזבת
|קייט היגינס
|לורן סביר
|-
|סטאן
|גבריאל איגלסיאס
|גילן שחף
|-
|נורם הנער
|זקרי גורדון
|עומר שטיינברג
|-
|טאמיסיה
|לורטה דווין
|אורנה כץ
|-
|קלובק
|סלומה ינס
|נועה לזר קינן
|-
|פבלו
|גבריאל איגלסיאס
|צביקה פורמן
|}
בנוסף דיבבו בדיבוב העברי דן שצברג, נינה אמיר, מאיה געש ודניאל שופוב.

== קישורים חיצוניים ==

* 

קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטים הודיים
קטגוריה:סרטים איריים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי 2016
קטגוריה:סרטים באנגלית